Der er kø på motorvej E45 i sydgående retning, efter der mandag eftermiddag er sket en færdselsulykke. Hvad, der forårsagede ulykken, er stadig uvist, men en ung mand er fløjet til Aalborg Universitetshospital i kritisk tilstand som følge. Mandens pårørende er underettet. - Vi arbejder stadig på stedet, og vi har endnu ikke fastlagt hele hændelsesforløbet, siger Lau Larsen, der er vagtchef ved Nordjyllands Politi. Ulykken er sket mellem afkørsel 14 til Flauenskjold og afkørsel 15 til Jyske Ås, hvor der i forvejen var vejarbejde i det ene spor. Det betyder, at motorvejen nu er spærret totalt, og at trafikken dermed står stille. Nordjyllands Politi og Nordjyllands Beredskab arbejder på stedet. Vejdirektoratet regner med, at strækningen bliver genåbnet i løbet af aftenen.

Referat:
E45 i sydgående retning er spærret ved Flauenskjold efter alvorlig bilulykke mandag eftermiddag. En ung mand er fløjet til Aalborg Universitetshospital med akuthelikopter.